ابو اسحاق جوزجانی

ابو اسحاق ابراہیم بن یعقوب بن اسحاق سعدی جوزجانی حدیث کے مشہور راوی علما میں شمار ہوتے ہیں۔

طلب علم اور اساتذہ 
جوزجانی ایک ایسے زمانے میں تھے جس میں حدیث کا علم اپنے عروج پر تھا، روایات اور راویوں کی کثرت کا زمانہ تھا، چنانچہ کبار علما و ائمہ کے سامنے زانوئے تلمذ تہ کیا، مثلاً: احمد بن حنبل، یحییٰ بن معین، علی بن مدینی، مسدد بن مسرہد، اسحاق بن راہویہ، اسحاق بن منصور کوسج، سعید بن منصور، یزید بن ہارون، زید بن حباب عکلی اور ابو نعیم فضل بن دکین وغیرہ۔

تلامذہ 
ابو داؤد سجستانی، ابو عیسی ترمذی، ابو عبد الرحمن نسائی، ابو حاتم رازی، ابو زرعہ رازی، ابراہیم بن عبد الرحمن بن دحیم دمشقی، ابو زرعہ دمشقی، ابو جعفر محمد جریر طبری، ابو بشر محمد بن احمد دولابی اور دوسرے کبار علما و محدثین اور ائمہ سے آپ سے علم حاصل کیا۔

علمی مقام 
ابو اسحاق جوزجانی بلند علمی مقام پر فائز تھے، بہت سے ائمہ علما نے آپ کی تعریف کی ہے۔ ابو بکر خلال فرماتے ہیں: «ابراہیم بن یعقوب بہت عظیم تھے، احمد بن حنبل ان سے خط کتابت کرتے تھے اور ان کا بہت احترام کرتے تھے، بہت سے علما و مشائخ سے آپ سے سماعت کی ہے، ان کے پاس ابو عبد اللہ کے مسائل کے دو حصے ہیں»۔ نسائی کہتے ہیں: « ثقہ ہیں»۔ دار قطنی فرماتے ہیں: « ایک مدت تک (طلب علم کی خاطر) مکہ میں قیام کیا اور اسی طرح ایک مدت تک بصرہ اور رملہ میں قیام کیا،حافظ، مصنف اور ثقہ تھے»۔ سجزی کہتے ہیں: «میں حاکم سے جوزجانی کے بارے میں پوچھا تو انھوں نے کہا: ثقہ اور معتمد ہیں»۔ ابن کثیر کہتے ہیں: «دمشق کے خطیب، امام اور وہاں کے بڑے عالم تھے، ان کی بہت سی مشہور تصنیفات ہیں، جس میں علوم اور مفید چیزیں بھری ہیں»۔

تالیفات 
 مسائل الامام احمد۔
 امارات النبوہ۔
 احوال الرجال۔
 التاريخ۔
 کتاب "المترجم"

وفات 
ابو سعید بن یونس فرماتے ہیں: " ابو اسحاق سنہ 245 ہجری میں مصر تشریف لائے اور ان کی وفات دمشق میں سنہ 256ھ میں ہوئی"۔ ابو دحداح احمد بن محمد بن اسماعیل تمیمی کہتے ہیں کہ: " وفات جمعہ کے دن ذی قعدہ کے مہینہ میں سنہ 259 ہجری میں ہوئی"۔

حوالہ جات 

180ھ کی پیدائشیں
259ھ کی وفیات
حنابلہ
راویان حدیث
علمائے دین سنت
محدثین
نویں صدی کے اسلامی مسلم علما
نویں صدی کے مصنفین
رجال شناس
790ء کی دہائی کی پیدائشیں
صوبہ جوزجان کی شخصیات
Short description is different from Wikidata
نویں صدی کے ماہرین قانون